32. redovna Skupština Lokalne akcijske grupe Vuka-Dunav, održana je dana 20. rujna 2023. godine u 11:30 sati u Poduzetničkom inkubatoru i akceleratoru Antunovac, Gospodarska zona 23, 31216 Antunovac, te je sačinjen sljedeći

**ZAPISNIK**

**sa 32. redovne Skupštine LAG-a Vuka – Dunav**

Utvrđeno je da su temeljem odredbi Zakona o udrugama (NN 74/14, 70/17, 98/19, 151/22) u cijelosti ispunjeni uvjeti za sazivanje i održavanje ove Skupštine.

Prije prelaska na Dnevni red 32. redovne Skupštine utvrđena je nazočnost članova. Od 30 članova Predstavničke skupštine LAG-a Vuka-Dunav, Skupštini je prisustvovalo 16 članova i to kako slijedi:

1. Marjan Tomas, Općina Vladislavci,
2. Davor Tubanjski, Općina Antunovac,
3. Damir Maričić, Općina Vuka,
4. Marija Horvatek, KUD „Klasje Slavonije“ Antunovac,
5. Zdenko Đerđ, PVZ Fructus,
6. Stipe Modrić, Udruga veterana vojne policije iz Domovinskog rata OBŽ,
7. Grozde Mikulić, Udruga umirovljenika Općine Antunovac,
8. Dubravka Gici, OPG Gici Dubravka,
9. Roman Lončarić, OPG Roman Lončarić,
10. Dragan Zorić, Općina Šodolovci,
11. Bojana Orsić, PORC Erdut,
12. Lidija Lapiš, OPG Lapiš Lidija,
13. Ana-Marija Čango, Udruga za osobni rast i razvoj Empatikus,
14. Milica Sevkić, Centar za mlade Dalj,
15. Tibor Fehervari, OPG Fehervari,
16. Tomislav Duk, OŠ „Antunovac.

Utvrđeno je da je sektorska zastupljenost prisutnih članova sukladno Statutu zadovoljena

|  |  |  |
| --- | --- | --- |
| Javni sektor | Gospodarski sektor | Civilni sektor |
| 5 | 6 | 5 |
| 31% | 38% | 31% |

Nakon utvrđivanja kvoruma Skupštine i uvodne riječi Predsjednika LAG-a Vuka – Dunav, Davora Tubanjskog, usvojen je sljedeći

**DNEVNI RED**

1. Otvaranje Skupštine,
2. Izbor radnih tijela:

* Zapisničara
* Ovjerovitelja zapisnika,

1. Usvajanje zapisnika sa 31. Izborne skupštine LAG-a Vuka – Dunav,
2. Donošenje Odluke o prihvatu Lokalne razvojne strategije LAG-a Vuka-Dunav 2023. – 2027.,
3. Donošenje Odluke o usvajanju Lokalne razvojne strategije LAG-a Vuka-Dunav 2023. – 2027.,
4. Razno.

**Ad 1: OTVARANJE SKUPŠTINE**

Predsjednik LAG-a Vuka – Dunav, Davor Tubanjski, pozdravio je sve nazočne i zahvalio im se na dolasku te je otvorio Skupštinu u 11:30.

**Ad 2**: **IZBOR RADNIH TIJELA**

Prije prelaska na ostale točke dnevnog reda, Predsjednik LAG-a predložio je sljedeći izbor radnih tijela:

* za zapisničara – Mirna Tokić
* za ovjerovitelje zapisnika – Grozde Mikulić i Marija Horvatek.

Prijedlog izbora radnih tijela jednoglasno je usvojen (16 članova je suglasno).

**Ad 3: USVAJANJE ZAPISNIKA S 31. IZBORNE SKUPŠTINE LAG-A VUKA – DUNAV**

Članovima LAG-a Vuka – Dunav na usvajanje poslan je Zapisnik s 31. Izborne skupštine.

Zapisnik je jednoglasno usvojen (16 članova je suglasno).

**Ad 4: DONOŠENJE** **ODLUKE O PRIHVATU LOKALNE RAZVOJNE STRATEGIJE LAG-A VUKA-DUNAV 2023. – 2027.**

Predsjednik LAG-a Vuka – Dunav otvara ovu točku dnevnog reda, te riječ prepušta voditeljici LAG-a, Ivani Čik. Voditeljica objašnjava kako je LAG Vuka – Dunav u suradnji s Ekonomskim fakultetom u Osijeku izradio dokument Lokalnu razvojnu strategiju LAG-a Vuka – Dunav za razdoblje 2023. – 2027. sukladno Pravilniku o provedbi Intervencije 77.06. „Potpora LEADER (CLLD) pristupu“ iz Strateškog plana ZPP-a Republike Hrvatske 2023. - 2027., te Uputi za izradu LRS i LAG intervencija 2023. – 2027. donesenoj od strane Ministarstva poljoprivrede.

Točka dnevnog reda dana je na glasanje te je jednoglasno usvojena (16 članova je suglasno).

**Ad 5: DONOŠENJE ODLUKE O USVAJANJU LOKALNE RAZVOJNE STRATEGIJE LAG-A VUKA DUNAV 2023. – 2027.**

Predsjednik LAG-a Vuka – Dunav otvara ovu točku dnevnog reda i navodi da se Lokalna razvojna strategija LAG-a Vuka-Dunav za razdoblje 2023. – 2027., prihvaćena u prethodnoj točki, u ovoj točki usvaja te postaje temeljni razvojni dokument za ruralni razvoj područja koje se nalazi u LAG obuhvatu u novome razdoblju.

Točka dnevnog reda dana je na glasanje te je jednoglasno usvojena (16 članova je suglasno).

**Ad 6: RAZNO**

Kako nije bilo dodatnih komentara i rasprave te su članovi Skupštine suglasni po svim točkama dnevnog reda, predsjednik LAG-a Vuka - Dunav zaključuje sjednicu u 12:00.

URBROJ: SK/23-30

U Antunovcu, dana 20. rujna 2023. godine

|  |  |
| --- | --- |
| Zapisničar  Mirna Tokić | Predsjednik LAG-a Vuka – Dunav  Davor Tubanjski, bacc., ing., agr. |
|  |  |
| Ovjerovitelji zapisnika  Marija Horvatek Grozde Mikulić | |